2015 m. Formulės 1 sezonas

2015 m. Formulės 1 sezonas – 66-tas FIA organizuojamas Formulės 1 sezonas. Jis prasidėjo 2015 m. kovo 15 d. lenktynėmis Australijoje ir baigėsi lapkričio 29 d. Abu Dabyje.

Komandos ir lenktynininkai

Priešsezoniniai bandymai

Sezono tvarkaraštis 
Sezoną sudarys 19 lenktynių. Galutinis tvarkaraštis buvo paskelbtas 2014 m. gruodžio 4 d. Vėliau buvo pašalintas Vokietijos GP, tad iš planuotų 20 liko 19 lenktynių. Tai bus pirmas kartas nuo 1960 m. sezono, kuomet nebus Vokietijos GP.

Lenktynių pakitimai 
 Nuo 1992 m. sezono pirmą kartą vyks Meksikos GP. Lenktynės vyks Hermanos Rodrigues trasoje.

Taisyklių pakeitimai 
 Sezono metu vienas lenktynininkas galės naudoti tik 4 jėgos agregatus.
 Variklių gamintojams sezono metu nebus draudžiama tobulinti variklius. Tačiau minėtosios nuostatos galioja tik „Mercedes“, „Ferrari“ bei „Renault“ ir jos neliečia „Honda“ jėgainių, kadangi tai yra naujas variklių gamintojas „Formulėje-1“.
 Naujos taisyklės nustatė tam tikrą priekinių sparnų aukštį, kuris leis automobilių nosims tapti nuožulnesnėms.
 Mažiausias automobilio svoris pakeltas iki 702 kilogramų.
 Naujame sezone gavus FIA leidimą komandoms bus leista naudoti 2014 m. sezono važiuoklę.
 Šiame sezone nebus taikoma dvigubų taškų taisyklė paskutinėse lenktynėse.
 Šiame sezone bus pristatyta Virtualaus saugos automobilio taisyklė – lenktynininkai tam tikrose trasos vietose privalės važiuoti tokiu greičiu, kuris bus nurodytas ekrane ant jų vairo.
 Saugos automobilio fazės metu, leidus ratu atsilikusius lenktynininkus atgauti savo ratą, saugos automobilis nelauks, kol jie prisivys visą peletoną.
 Sustabdžius lenktynes visi automobiliai privalės saugiu greičiu grįžti į techninio aptarnavimo zoną.
 Likus iki lenktynių pradžios 15 s visas aptarnaujantis personalas privalo palikti savo lenktynininkus – kitu atveju jis privalės startuoti iš techninio aptarnavimo zonos. To neatlikus, lenktynininkui bus skirta 10 s sustojimo bauda.
 Nesaugaus išleidimo iš techninio aptarnavimo zonos atveju, lenktynininkas gaus 10 s sustojimo baudą.
 Nuo šio sezono komandų lenktynininkams bus draudžiama keisti savo šalmų dizainus.

Sezono įskaitos

Lenktynininkų įskaita 

Pastabos:
 † – Lenktynininkas nefinišavo, tačiau baigęs daugiau nei 90 % distancijos buvo klasifikuotas.

Komandų įskaita 

 † – Komandos automobilis nefinišavo, tačiau baigęs daugiau nei 90 % distancijos buvo klasifikuotas.

FIA Pole Pozicijos

Sezono eiga

Prieš sezoną 
„Sauber“ komandai priešsezoninis pasiruošimas buvo sutrikdytas teisinių ginčų tarp buvusio piloto Giedo van der Garde, kuris teigė, kad komanda neteisėtai nutraukė sutartį, pasirašytą 2014 m. birželį. Australijos teismo nutartis buvo palanki olandui, tad komanda buvo priversta rinktis, kurį iš esamų lenktynininkų pakeisti. Prieš pat kvalifikacinius važiavimus Australijoje olandas pranešė, kad laikinai pasitraukia iš kovos dėl komandos lenktynininko vietos ir leidžia ekipai dalyvauti įprastinėje pilotų sudėtyje.

Dvi savaites iki sezono pradžios „McLaren“ lenktynininkas Fernando Alonso bandymuose patyrė avariją. Po jos medikai rekomendavo ispanui pailsėti ir nelenktyniauti Australijoje. Jį pakeitė danas K. Magnussen.

Australijos GP 
Pirmose lenktynėse Australijoje dominavo Mercedes lenktynininkai – iš pirmos vietos startavęs L. Hamilton pelnė pirmąją pergalę 2015 m. Jo komandos draugas N. Rosberg liko antras. Trečią vietą pelnė vokietis S. Vettel su Ferrari. Jis tai padarė savo debiutinėse lenktynėse su šia ekipa. Visu ratu buvo aplenktas šeštoje vietoje finišo liniją kirtęs australas D. Ricciardo su Red Bull komanda. Šis australas šiose lenktynėse panaudojo savo antrąją galios jėgainę (iš sezone leidžiamų naudoti 4).

Malaizijos GP 

Antrose lenktynėse Malaizijoje netikėtai pergalę pelnė vokeitis S. Vettel su Ferrari. Abu Mercedes lenktynininkai tenkinosi antra ir trečia vietomis. Kitas Ferrari atstovas suomis Kimi Raikkonen finišo liniją kirto ketvirtas, nors starte stovėjo 11 vietoje. Malaizijos lenktynėse startavo Manor-Marussia ekipa – Australijoje jie nepasirodė trasoje nė karto. Šį kartą starte stovėjo tik vienas ispanas Roberto Merhi. Jis pasiekė finišą, nors nuo nugalėtojo atsiliko 3 ratais.

Po šių lenktynių pirmoje vietoje yra britas L. Hamilton, nuo jo 3 taškais atsilieka S. Vettel.

Kinijos GP 
Lenktynėse Kinijoje pirmas dvi starto vietas užėmė Mercedes pora – L. Hamilton ir N. Rosberg. Trečias startavo vokietis S. Vettel. Pirmasis trejetas nepakito iki pat finišo – S. Vettel nuo nugalėtojo atsiliko 3 s. Ketvirtas finišą pasiekė 6 vietoje startavęs suomis Kimi Raikkonen.

L. Hamilton persvara prieš S. Vettel padidėjo iki 13 taškų.

Šaltiniai 

Formulės 1 sezonai
2015 sporte